Сяргей Іванавіч Мосін

Сяргей Іванавіч Мо́сін (;  — , ) — расійскі канструктар і арганізатар вытворчасці стралковай зброі, генерал-маёр рускай арміі.

 Біяграфія 
Нарадзіўся  у сяле Рамонь Варонежскай губерні ў сям'і адстаўнога падпаручніка, выхадца з самых нізоў рускага сялянства, які меў за плечамі ўсяго школу кантаністаў, а таксама многія гады бездакорнай службы — Івана Ігнацевіча Мосіна (1810—1890) і мясцовай сялянкі — Феактысты Васялеўны, якая памерла ў 1852 годзе пры родах другога сына — Мітрафана.

Вучыўся ў Тамбоўскім, а потым у Варонежскім кадэцкім корпусе (пераўтвораным у1865 годзе ў Міхайлаўскую Варонежскую ваенную гімназію); потым у 1867—1870 гадах навучаўся ў Міхайлаўскім артылерыйскім вучылішчы. Пасля паспяховага заканчэння вучылішча 21 ліпеня 1970 года быў праведзены ў чын падпаручніка і адбыў да месца службы ў Царскае Сяло. У 1872 годзе зачыслены ў Міхайлаўскую артылерыйскую акадэмію, падчас праходжання вучобы быў праведзены ў чын паручніка ў 1872 годзе, капітана па палявой коннай арылерыі ў 1874 годзе. У 1875 годзе скончыў акадэмію з залатым медалём і быў накіраваны на Тульскі зброевы завод.

У 1875 годзе назначаны на пасаду памочніка начальніка майстэрні, у 1876 годзе — на пасаду начальніка прыборна-штыкавай майстэрні, у 1877 годзе — начальнікам замочнай майстэрні, у 1880 годзе — начальнікам інструментарнай майстэрні, у 1889 годзе — выконваючым пасаду старшыні прыёмнай камісіі Тульскага зброевага завода. У 1894 годзе пераведзены начальнікам Сестрарэцкага зброевага заводаСписок генералитету по старшинству по 1-е мая 1901 г. Спб, 1901. С.996..

У 1887 годзе распрацаваў вінтоўку з магазінам у прыкладзе. Вяршыня канструктарскага дасягнення — створаная ў 1890 годзе 7,62-мм вінтоўка, якая ў 1891 годзе была прынята на ўзбраенне рускай арміі з найменнем. У 1894—1902 гадах начальнік Сестрарэцкага зброевага завода. У 1958 годзе ў Туле ўсталяваны помнік Мосіну.

 Узнагароды 
 Залаты медаль Міхайлаўскай артылерысцкай акадэміі

 Спасылкі 

 Болотин Д. Н. Мосин Сергей Иванович // Вялікая савецкая энцыклапедыя
 Чуднов Гавриил. Конструктор С. И. Мосин.
 Биография знаменитого инженера С. И. Мосина 
 Сергей Иванович Мосин
 СОЗДАТЕЛЬ РУССКОЙ ВИНТОВКИ. Генерал-майор С. И. Мосин (1849—1902) 

Катэгорыя:Канструктары стралковай зброі
Катэгорыя:Выпускнікі Варонежскага кадэцкага корпуса
Катэгорыя:Выпускнікі Міхайлаўскага артылерыйскага вучылішча
Катэгорыя:Выпускнікі Міхайлаўскай ваеннай артылерыйскай акадэміі
Катэгорыя:Начальнікі (камандзіры) абаронных прадпрыемстваў Расійскай імперыі
Катэгорыя:Кавалеры ордэна Высакароднай Бухары
Катэгорыя:Памерлі ад пнеўманіі
Катэгорыя:Генералы Расійскай імперыі
Катэгорыя:Людзі, у гонар якіх названа прэмія
Катэгорыя:Асобы
Катэгорыя:Пахаваныя на Сестрарэцкіх могілках